Freudenstadt
Fraidestadt (amtl. Freudenstadt) isch e Stadt z Bade-Wirttebärg rund 65 km sidweschtli vu Stuegert un 60 Kilometer sidli vu Charlsrue. Si isch e anerkännte hailklimatische un Kneipp-Kurort un e traditionsryychi Turismusstadt.

Fraidestadt isch hite Sitz vum Landrotsamt vum Landchrais Fraidestadt un bildet e Mittelzäntrum fir d Umlandgmeine. Syt em 1. Jänner 1988 isch Fraidestadt e Großi Chreisstadt. Mit dr Gmaine Bad Rippoldsau-Schapbach un Seewald het d Stadt Fraidestadt ne Verwaltigsgmeinschaft veryybart.

Geografii

Geografischi Lag 
Fraidestadt lyt im nordeschtlige Schwarzwald am Rand vun ere schläne Ebeni, wu no Oschte abegoht un s Quällgebiet vum Neckerzuefluss Glatt isch. Weschtli vum Stadtzäntrum goht s Gländ im Beraich vum Wyyler Christophsdal gäch abe zum dief yygschnitene Dal vum Forbach, wu zue dr Murg fließt. Segs Kilometer no Side, im Luftkurort Lossburg, chunnt d Kinzig här, wu bi Kähl in Ryy mindet. S Stadtgebiet, wu zum grescht Dail mit Wald deckt isch, stygt aa zue dr Bassheche am Kniebis un wyter bis uf 968 Meter Hechi bi dr Alexanderschanze. Sidli vum Ortsdail Kniebis chunnt dr Fluss Wolf här.

Nochbergmeine 
Die Stedt un Gmeine gränze an d Stadt Fraidestadt (im Uhrzeigersinn vu Norde uus): Baierschbronn, Seewald, Grembach, Bfalzgrofeweiler, Dornstette, Glatte, Loßburg und Bad Rippoldsau-Schapbach (alli Landchrais Fraidestadt).

Stadtgliderig 
S Stadtgebiet Fraidestadt glideret sich in d Chärnstadt Fraidestadt mit Christophsdal un Zwiselberg (rund 16.000 Yywohner) un d Stadtdail Dieterschweiler un Lauterbad (2.305 Yywohner im Mai 2008), Griendal un Frutehof (1.075 Yywohner), Igelschberg (259 Yywohner), Kniebis (890 Yywohner), Muaschbach (777 Yywohner) un Wittleschweiler (2.220 Yywohner). D Staddail sin no unterglideret in meh Derfer, Wyyler, Hef un Hyyser.

Di offiziäll Benännig vu dr Stadtdail erfolgt in dr Form „Freudenstadt, Stadtteil …“. Bei dr Stadtdail handlet s sich mit Uusnahm vu Kniebis um friejer sälbschtändigi Gmaine. Z Fraidestadt isch di Unächt Dailortwahl yygfiert, des haißt, s Stadtgebiet glideret sich in segs Wohnbezirk im Sinn vu dr bade-wirttebärgische Gmaindsornig. D Chärnstadt un dr Stadtdail Igelschberg sin zu aim Wohnbezirk zämmegfasst, di andre Wohnbezirk sin idäntisch mt dr Stadttdail D Stadtdail sin hite Ortschafte im Sinn vu dr bade-wirttebärgische Gmeindsornig mit eme Ortschaftsrot, wu vu dr Bevelkerig bi jedere Kommunalwahl nej gwehlt wird, mit eme Ortsvorsteher as Vorsitz.

Abgangeni Ortschafte un Burge sin d Burg Hofstätte un d Sidlig Burgberg uf em Schwarzwald im Stadtdail Dieterschweiler, Schöllkopf, e im Dryssgjehrige Chrieg abbrunne Gheft im Beraich vu dr Chärnstadt, d Sidlige un Heft Wolfhaus im Stadtdail Griendal, Slunwag im Stadtdail Igelschberg un Gallushütte un Hilpertshöfle im Stadtdail Musbach.

Ruumblanig 
Fraidestadt bildet e Mittelzäntrum in dr Region Nordschwarzwald, wu Pforze s Oberzäntrum dervu isch. Zum Mittelberaich Fraidestadt ghere no d Stedt un Gmaine Alpirschbach, Bad Rippoldsau-Schapbach, Baierschbronn, Dornstette, Glatte, Grembach, Loßburg, Bfalzgrofeweiler, Schopfloch, Seewald, Waldachdal un Wernerschberg.

Gmairot 
Bi dr Kommunalwahl am 25. Mai 2014 het s des Ergebnis gee:

Bilder

Literatur

Fueßnotte

Weblink 

 Internetpresänz vu dr Stadt Fraidestadt

Ort (Landkreis Fraidestadt)